stanford-oval/wikipedia huggingface dataset:
Storö

Storö tai Storön voi tarkoittaa:
Storö, Inkoo
Storön, Kemiönsaaren Dragsfjärd
Storön, Kemiönsaaren Hiittinen
Storön, Kemiönsaaren Hiittinen
Storö, Paraisten Houtskari
Storön, Raaseporin Bromarv
Storön, Raaseporin Pohja
Storö, Raaseporin Tammisaari
Storön, Raaseporin Tammisaari
Storön, Uusikaarlepyy
Isoluoto (ruots. Storö), Salon Särkisalo
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Storö”, voi hakea sivunnimihaulla, laajalla sivunnimihaulla tai tekstihaulla.
Sompion koulu

Sompion koulu
Sompion koulu on Keravalla Sompion kaupunginosassa sijaitseva ilmaisupainotteinen, luovia työtapoja ja taiteen perusopetusta työssään soveltava koulu, jossa ovat luokat 1-9. Koulun katuosoite on Aleksis Kiven tie 18, Kerava. Sompion koulua käy noin 700 oppilasta.
Sompion koulussa toimii kolme erityisiä taitoalueita syventävää luokkaa. Painottavat luokat ovat musiikkiluokka, liikuntaluokka ja draamapedagoginen luokka.
Koulu äänestyspaikkana

Sompion koulu, aiemmalta nimeltään Keravan yhteiskoulu, toimii varsinaisina vaalipäivinä Keravan kaupungin Sompion äänestysalueen (alue 5) äänestyspaikkana.
Aiheesta muualla

Sompion koulun sivut
St. Govan's Chapel

| St>  Govan's Chapel |
| --- | --- |

Sijainti:  Pembrokeshire, Wales
Koordinaatit:  51°35′55″N, 4°56′12″W
Rakentamisvuosi:  1200-luku
Materiaali:  kalkkikivi
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
St. Govan's Chapel, Pyhän Govanin kappeli, on kappeli St. Govan's Headissa Pembrokeshiressa Lounais-Walesissa.
Kappelin sisäänkäynti ja rannikkokuvaa.
Kappeli on rakennettu kalkkikivikallion reunaan, ja se on mitoiltaan 6,1 × 3,7 metriä. Seinät on rakennettu kalkkikivestä, ja rakennuksessa on vain yksi huone. Kappeli on rakennettu pääasiassa 1200-luvulla, mutta osa siitä voi olla peräisin 500-luvulla, jolloin munkki pyhä Govan tuli asumaan luolaan, joka on kappelin alueella. Erään legendan mukaan pyhä Govan on haudattu kappelin alttarin alle, joka on rakennuksen itäpäädyssä. Kappelin sisäänkäynti on pohjoissivulla, pohjois- ja eteläseinää reunustavat matalat kivipenkit, ja länsipäädyssä on tyhjä kellokatos. Liuskekivikaton arvellaan olevan nykyajalta, kun sitä verrataan muuhun rakennukseen.
Rakennuksen luokse pääsee kallion laelta laskeutumalla 52 porrasta, joskin matkailuorganisaatiot kertovat legendaa, että laskettaessa portaita niiden määrä vaihtelee se mukaan ollaanko nousemassa vai laskeutumassa.
Rakennus on saanut Grade I -suojeluluokituksen 8. helmikuuta 1996. Rakennus sijaitsee nykyisin Britannian puolustusministeriön Castlemartinin harjoitusalueella, mikä rajoittaa pääsyä rakennukseen, kun alue on suljettu yleisöltä.
Aiheesta muualla

Kuvia tai muita tiedostoja aiheesta St. Govan's Chapel Wikimedia Commonsissa
Soúda (kaupunki)

| Soúda Σούδα |
| --- | --- |
 Soúdan kaupunkia.
 Kunnallisyksikön sijainti
 Soúda
 Koordinaatit: 35°29′N, 24°04′E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Chaniá
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  740107
Väkiluku (2011):  8 442
 – Kaupunki­yhdys­kunta:  6 418
 – Kaupunki:  6 358
Aikavyöhyke:  UTC+2
 – Kesäaika:  UTC+3
Rekisterikilpi:  ΧΝ
Infobox OKVirheellinen NIMI-arvo: 
Soúda (kreik. Σούδα) on Kreikan kaupunki sekä samanniminen Chanián kunnan kunnallisyksikkö (Δημοτική Ενότητα Σούδας, Dimotikí Enótita Soúdas) ja entinen itsenäinen kunta. Se sijaitsee Chanián alueyksikössä Kreetan alueella. Koko kunnallisyksikön väkiluku on 8 442 ja varsinaisen Soúdan kaupungin väkiluku 6 358 (vuonna 2011).
Soúdan satamaa.
Soúdan kaupunki sijaitsee Soúdanlahden pohjukassa noin kuusi kilometriä Chanián kaupungista itäkaakkoon. Se on nykyisin käytännössä Chanián esikaupunkialuetta. Soúda on satamakaupunki, ja sen satama on Kreetan toiseksi suurin ja yksi koko Kreikan suurimmista. Siellä toimii myös Naton laivastotukikohta. Soúdan kunnallisyksikkö käsittää lahden etelärannikon. Siihen kuuluu myös pieni Soúdan saari, joka sijaitsee lähempänä lahden pohjoisrantaa ja Akrotírin niemeä. Saarella on venetsialaisaikainen linnoitus. Kunnallisyksikön alueella sijaitsevat myös muun muassa antiikin ajan Apteran kaupungin rauniot sekä turkkilaisten rakentama Izzeddinin linnoitus.
Soúda oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chanián kuntaan yhdessä Akrotírin, Elefthérios Venizéloksen, Keramián, Néa Kydonían ja Thérison kanssa, jolloin se muuttui uuden kunnan kunnallisyksiköksi.
Kunnallisyksikön osat

Soúdan kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Áptera | Áptera | 403 |
| Áptera | Kalámi | 76 |
| Soúda | Platáni | 60 |
| Soúda | Soúda | 6 358 |
| Soúda | Soúda (saari) | 0 |
| Tsikalariá | Tsikalariá | 1 545 |
Yhteensä: 8 442
Aiheesta muualla

Kuvia tai muita tiedostoja aiheesta Soúda Wikimedia Commonsissa
Kuvia tai muita tiedostoja aiheesta Soúdan kunnallisyksikkö Wikimedia Commonsissa
Sture-murhat

Eerik XIV
Sture-murhat eli Sturein murhat tarkoittavat Tukholmassa 24. toukokuuta 1567 toimeenpantuja murhia. Eerik XIV epäili eräiden aatelisten hautovan maanpetoksellisia ajatuksia, ja valtiopäivät langetti heille tuomiot. Eerik kuristi tuomiotta jääneen Nils Svantenpoika Sturen ja surmautti useita muita, Svante Sturen, Abraham Stenbockin, Erik Svantenpoika Sturen ja Ivar Ivarsinpoika Liljeörnin sekä vahingossa vielä oman opettajansa Dionysos Beurreuksen. Tässä yhteydessä paljastui Eerikin mielisairaus. Mahdollisesti Eerik oli suunnitellut myös Klaus Flemingin murhaamista samassa yhteydessä, mutta Fleming oli jäänyt pois valtiopäiviltä, joiden aikana murhat tapahtuivat.
Steve Podborski

| Mitalit | Mitalit | Mitalit |  |
| --- | --- | --- | --- |
|  Steve Podborski |  Steve Podborski |  Steve Podborski |  |
Maa:   Kanada
Miesten alppihiihto
|  Olympialaiset  |  Olympialaiset  |  Olympialaiset  |  |
|  Pronssia | Lake Placid 1980 | syöksylasku |  |
Stephen Gregory "Steve" Podborski (s. 25. heinäkuuta 1957 Don Mills, Ontario) on kanadalainen uransa lopettanut alppihiihtäjä. Hän on syöksylaskun maailmancupin kokonaisvoittaja ja olympiamitalisti.
Podborski liittyi Kanadan alppihiihtomaajoukkueeseen vuonna 1973 ja osallistui ensimmäiseen maailmancup-kilpailuunsa 1974. Hän kuului uhkarohkeasta laskutyylistään tunnettuihin "Crazy Canuckseihin", joista ainoana sai olympiamitalin, pronssia Lake Placidin 1980 syöksylaskussa. Garmisch-Partenkirchenin MM-kilpailuissa 1978 hän sijoittui samassa lajissa seitsemänneksi, Schladmingin MM-kilpailuissa 1982 yhdeksänneksi ja Sarajevon olympialaisissa 1984 kahdeksanneksi. Hän voitti syöksylaskun maailmancupin kokonaiskilpailun kaudella 1981–1982, sijoittui toiseksi 1980–1981 ja viidenneksi 1983–1984. Maailmancupin kokonaiskilpailussa hän oli kahdeksas kaudella 1981–1982 ja yhdeksäs 1980–1981. Hän voitti kaikkiaan kahdeksan maailmancupin syöksylaskukilpailua, sijoittui viisi kertaa toiseksi ja seitsemän kertaa kolmanneksi.
Urheilu-uransa jälkeen Podborski on työskennellyt urheilumarkkinoinnin johtotehtävissä ja urheilukommentaattorina. Hän kuului lisäksi Vancouverin olympialaisten 2010 järjestelytoimikuntaan.
Maailmancupin osakilpailuvoitot

Lähde: FIS
| 0 | 1 | 2 |
| --- | --- | --- |

| Päivä | Kilpailupaikka | Laji |
| 6. tammikuuta 1979 |  Morzine | syöksylasku |
| 21. joulukuuta 1980 |  St. Moritz | syöksylasku |
| 10. tammikuuta 1981 |  Garmisch-Partenkirchen | syöksylasku |
| 17. tammikuuta 1981 |  Kitzbühel | syöksylasku |
| 21. joulukuuta 1981 |  Crans-Montana | syöksylasku |
| 16. tammikuuta 1982 |  Kitzbühel | syöksylasku |
| 13. helmikuuta 1982 |  Garmisch-Partenkirchen | syöksylasku |
| 28. tammikuuta 1984 |  Garmisch-Partenkirchen | syöksylasku |
Southern Manitoba Railway

Southern Manitoba Railway (AAR-lyhenne: SMNR) on heinäkuussa 1999 perustettu kanadalainen rautatieyhtiö, jonka kotipaikka on Winnipeg Manitobassa. Yhtiön rataverkon pituus on 128 kilometriä, ja se palvelee Manitoban provinssin eteläisen osan maatalouden kuljetustarpeita. SMNR:llä on yhdysliikenneasema Morrisissa Canadian National Railwayn kanssa.
Stephen Warnock

Stephen Warnock
Stephen Warnock (s. 12. joulukuuta 1981 Ormskirk, Lancashire, Englanti) on englantilainen jalkapalloilija, joka pelaa Aston Villassa, Englannin Valioliigassa. Hänen pelipaikkansa on vasempana laitapuolustajana tai puolustavana keskikenttänä.
Warnock on Liverpoolin junioriakatemian kasvatteja. Hän on ollut lainalla Bradford Cityssä sekä Coventry Cityssä. Liverpoolin edustusjoukkueessa hän debytoi vuonna 2004 Mestarien liigan ensimmäisen karsintakierroksen ottelussa Grazer AK:ta vastaan.
Aiheesta muualla

Warnock Englannin jalkapalloliiton sivuilla
Englannin joukkue – Jalkapallon MM-kilpailut 2010
1 James |
2 Johnson |
3 A. Cole |
4 Gerrard |
5 Dawson |
6 Terry |
7 Lennon |
8 Lampard |
9 Crouch |
10 Rooney |
11 J. Cole |
12 Green |
13 Warnock |
14 Barry |
15 Upson |
16 Milner |
17 Wright-Phillips |
18 Carragher |
19 Defoe |
20 King |
21 Heskey |
22 Carrick |
23 Hart |
Valmentaja Capello
Stan Berkowitz

Stan Berkowitz vuonna 2019.
Stan Berkowitz on yhdysvaltalainen televisiosarjojen käsikirjoittaja, joka on toiminut myös tuottajana. Hänet palkittiin Daytime Emmyllä vuonna 2006.[lähde? ]
Filmografia > Elokuvat

Kultaa Acapulcosta (1978)
Street Corner Justice (1996)
Oikeuden Puolustajat: Uusi rintama (2008)
Wonder Woman (2009)
Superman/Batman: Public Enemies (2009)
Filmografia > Televisiosarjat

T.J. Hooker (1986)
Houston Knights (1987)
Superboy (1991–1992)
Hämähäkkimies (1995–1996)
Teräsmies (1996–1998)
Pelimiehet (1997)
The New Batman Adventures (1997–1998)
Batman of the Future (1999–2000)
Static Shock (2000, 2004)
Justice League (2002–2004)
Batman (2007–2008)
Legion of Super Heroes (2007–2008)
Friends and Heroes (2008)
Transformers: Animated (2008)
G. I. Joe: Renegades (2011)
Aiheesta muualla

Stan Berkowitz Internet Movie Databasessa. (englanniksi)
TV.com[vanhentunut linkki]
Berkowitzin haastattelu elokuvasta Justice League: The New Frontier (Arkistoitu – Internet Archive)
Stephen Williams

| Stephen Williams |
| --- | --- |
 Stephen Williams Pariisi–Nizza-ajossa 2023.
Henkilötiedot
Syntynyt: 9. kesäkuuta 1996 (ikä 28)
Kansalaisuus:   Yhdistynyt kuningaskunta
Pyöräilijä
Pituus:  183 cm
Paino:  59 kg
Joukkue:  Israel – Premier Tech
Laji:  maantiepyöräily
Rooli:  ajaja
Ajajatyyppi:  yleisajaja
Ura
Ammattilaisjoukkue(et)
2016 2017–2018 2018 2019–2022 2023–:  JLT–Condor SEG Racing Academy Bahrain–Merida (harjoittelija) Team Bahrain Victorious Israel – Premier Tech
Suurimmat voitot
 La Flèche Wallonne 2024 Tour Down Under 2024 
 Tiedot päivitetty: 17. huhtikuuta 2024 
Stephen Williams (s. 9. kesäkuuta 1996 Aberystwyth, Wales) on walesilainen maantiepyöräilijä, joka on menestynyt etenkin etappikilpailuissa ja mäkisessä maastossa ajettaessa.
Williams aloitti ammattilaisuransa JLT–Condor-joukkueessa vuonna 2016, edusti SEG Racing Academya seuraavat puolitoista vuotta, siirtyi Bahrain–Merida-talliin harjoittelijaksi elokuussa 2018 ja edusti samaa tallia, nimeltään sittemmin Bahrain–McLaren ja Team Bahrain Victorious, vuoteen 2022 saakka. Kaudesta 2023 lähtien hän on edustanut Israel – Premier Techiä.
Williams voitti UCI World Tour -sarjaan kuuluneen Tour Down Under -kilpailun vuonna 2024 yhdeksän sekunnin erolla Jhonatan Narváeziin. Hän voitti samana vuonna La Flèche Wallonne -klassikon karattuaan kärkiryhmästä kilpailun päättäneessä Mur de Huyn nousussa
Saavutuksia

Lähteet: Pro Cycling Stats, Cycling Archives
Singaporen kasvitieteellinen puutarha

Singaporen kasvitieteellinen puutarha on kasvitieteellinen puutarha Singaporen Bukit Timahin alueella. Se koostuu kolmesta osasta: orkideatarhan ja inkiväärikasvien tarhan lisäksi siellä on pala alkuperäistä sademetsää. Orkideatarhassa on tuhat lajia ja kaksituhatta hybridiä.
Historia

Singaporen ensimmäisen kasvitieteellisen puutarhan perusti 1822 Stamford Raffles. Se suljettiin kuitenkin jo vuonna 1829.
Agri-Horticultural Society sai 1859 Britannian siirtomaahallitukselta luvan uuden 22 hehtaarin laajuisen puutarhan perustamiseen. Puutarhaa alkoi kehittää skotlantilainen puutarhuri Lawrence Niven, joka suunnitteli sitä englantilaisen maisemapuutarhan tyyliin. Vuonna 1866 puutarhaa laajennettiin 12 hehtaarilla länteen ja luoteeseen.
Britannian siirtomaahallitus otti 1874 puutarhan haltuunsa Agri-Horticultural Societyn talousongelmien takia. Puutarhan merkitys talouskasvien tutkimisessa kasvoi, ja vuonna 1879 puutarhaa laajennettiin 41 hehtaarilla sen pohjoispuolelle, jolloin puutarha oli 75 hehtaarin laajuisena suurimmillaan. Uudelle alueelle kehitettiin talouskasvien alue. Puistossa onnistuttiin muun muassa tuomaan parakautsupuun Kaakkois-Aasiaan.
Puutarha alkoi 1928 keskittyä orkideoiden risteyttämiseen, jossa se käytti laboratorioissaan kehitettyä uutta in vitro -tekniikoita.
Puutarhaan ei juurikaan tehty 1920–1960-luvuilla maisemallisia muutoksia, mutta 1960-luvulla se alkoi muuttaa tavoitteitaan vastaamaan Singaporen ”puutarhakaupunki”-visiota. Tämän seurauksena puutarhassa alettiin uudestaan puiden istuttamiseen Singaporen teille ja puistoihin.
Nykyisellä paikallaan se on ollut vuodesta 1859. Nykyisen puiston pinta-ala on 63 hehtaaria.
Aiheesta muualla

Kuvia tai muita tiedostoja aiheesta Singaporen kasvitieteellinen puutarha Wikimedia Commonsissa
Soúli

| Soúli Soúlin kunta Σούλι Δήμος Σουλίου |
| --- | --- |
 Paramythiá-vuoria ja Paramythián kaupunki.
 Kunnan sijainti
 Soúli
 Koordinaatit: 39°22′N, 20°38′E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Epeiros
Alueyksikkö:  Thesprotia
Hallinto:  
 – Asutustyyppi:  kunta
 – Kallikrates-koodi:  2002
 – Kuntakeskus:  Paramythiá
Pinta-ala:  
 – Kokonaispinta-ala:  501,9 km²
Väkiluku (2011):  10 063
 – Kunnallis­yksikkö:  458
 – Väestötiheys:  20,05 as./km²
Aikavyöhyke:  UTC+2
 – Kesäaika:  UTC+3
 
 www.dimossouliou.gov.gr 
Infobox OKVirheellinen NIMI-arvo: 
Soúli (kreik. Σούλι eli Δήμος Σουλίου, Dímos Soulíou) on Kreikan kunta, joka sijaitsee Thesprotian alueyksikössä Epeiroksen alueella. Kunnan pinta-ala on 501,9 neliökilometriä ja väkiluku 10 063 (vuonna 2011). Kunnan kuntakeskus on Paramythiá.
Soúlin kunta on saanut nimensä alueen Soúli-vuorista. Nykyinen Soúlin kunta muodostui, kun Soúli, Achérontas ja Paramythiá yhdistyivät vuoden 2011 alussa Kallikrates-suunnitelman mukaisesti.
Kunnan osat

Vuoden 2011 kuntauudistuksesta lähtien Soúlin kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Achérontas | Chóika | Chóika | 265 |
| Achérontas | Gardíki | Gardíki | 663 |
| Achérontas | Glykí | Glykí | 438 |
| Achérontas | Glykí | Potamiá | 237 |
| Achérontas | Skándalo | Agorá | 175 |
| Achérontas | Skándalo | Mandrótopos | 134 |
| Achérontas | Skándalo | Skándalo | 234 |
Achérontas: Yhteensä: 2 146
| Paramythiá | Agía Kyriakí | Agía Kyriakí | 27 |
| Paramythiá | Ampeliá | Ágios Panteleímonas | 0 |
| Paramythiá | Ampeliá | Ampeliá | 148 |
| Paramythiá | Ampeliá | Rápi | 37 |
| Paramythiá | Chrysavgí | Chrysavgí | 161 |
| Paramythiá | Elatariá | Elatariá | 21 |
| Paramythiá | Gkríka | Gkríka | 310 |
| Paramythiá | Kallithéa Soulíou | Avarítsa | 36 |
| Paramythiá | Kallithéa Soulíou | Kallithéa | 74 |
| Paramythiá | Kallithéa Soulíou | Vrysopoúla | 62 |
| Paramythiá | Karióti | Karióti | 318 |
| Paramythiá | Karvounári | Karvounári | 429 |
| Paramythiá | Karvounári | Kyrá Panagiá | 94 |
| Paramythiá | Krystallopigí | Kefalóvryso | 201 |
| Paramythiá | Krystallopigí | Krystallopigí | 165 |
| Paramythiá | Neochóri | Ágios Geórgios | 43 |
| Paramythiá | Neochóri | Neochóri | 157 |
| Paramythiá | Neochóri | Neráida | 303 |
| Paramythiá | Pagkrátes | Pagkrátes | 197 |
| Paramythiá | Paramythiá | Ágios Donátos | 220 |
| Paramythiá | Paramythiá | Ágios Geórgios | 147 |
| Paramythiá | Paramythiá | Paramythiá | 2 363 |
| Paramythiá | Pénte Ekklisíes | Pénte Ekklisíes | 82 |
| Paramythiá | Petoúsi | Petoúsi | 54 |
| Paramythiá | Petrovítsa | Petrovítsa | 51 |
| Paramythiá | Plakotí | Plakotí | 98 |
| Paramythiá | Polýdroso | Polýdroso | 73 |
| Paramythiá | Prodrómi | Prodrómi | 454 |
| Paramythiá | Psáka | Nounesáti | 7 |
| Paramythiá | Psáka | Psáka | 152 |
| Paramythiá | Saloníki | Saloníki | 31 |
| Paramythiá | Sevastó | Sevastó | 129 |
| Paramythiá | Xirólofos | Rachoúli | 103 |
| Paramythiá | Xirólofos | Xirólofos | 213 |
| Paramythiá | Zervochóri | Asfáka | 10 |
| Paramythiá | Zervochóri | Kamíni | 338 |
| Paramythiá | Zervochóri | Zervochóri | 151 |
Paramythiá: Yhteensä: 7 459
| Soúli | Avlótopos | Avlótopos | 135 |
| Soúli | Frosýni | Frosýni | 119 |
| Soúli | Koukoulioí | Koukoulioí | 50 |
| Soúli | Samonída | Samonída | 35 |
| Soúli | Tsangári | Tsangári | 119 |
Soúli: Yhteensä: 458
Yhteensä: 10 063
Aiheesta muualla

Kuvia tai muita tiedostoja aiheesta Soúli Wikimedia Commonsissa
Δήμος Σουλίου. Soúlin kunnan verkkosivut. (kreikaksi)
Epeiroksen alue
| --- | --- |
Ártan alueyksikkö:   Árta  Geórgios Karaïskákis  Kentriká Tzoumérka  Nikólaos Skoufás 
Ioánninan alueyksikkö:   Dodóni  Ioánnina  Kónitsa  Métsovo  Pogóni  Vóreia Tzoumérka  Zagóri  Zítsa 
Prévezan alueyksikkö:   Párga  Préveza  Zirós 
Thesprotian alueyksikkö:   Filiátes  Igoumenítsa  Soúli
Skaï TV

| ΣΚΑΪ TV |
| --- | --- |

Kuvaformaatti:  1080i (HDTV) 16:9 576i (SDTV)
Katsojaosuus:  16,9 % (2021, Nielsen)
Maa:  Kreikka
Kieli:  kreikka
Näkyvyysalue:  koko maa
Pääkonttori:  Pireus, Attika
Kotisivu:  www.skaitv.gr
Internet
Internet-lähetys:  www.skaitv.gr/live
Infobox OKVirheellinen NIMI-arvo: 
Skaï TV (kreik. ΣΚΑΪ TV) on kreikkalainen kaupallinen televisiokanava.
Skaï TV on toiminut vuodesta 1993 ja uudelleenkäynnistettynä vuodesta 2006 lähtien. Kanavan katsojaosuus Kreikassa oli vuonna 2021 16,9 %, mikä tekee siitä maan katsotuimman televisiokanavan.
Aiheesta muualla

Kuvia tai muita tiedostoja aiheesta Skaï TV Wikimedia Commonsissa
Skaï TV. Kanavan verkkosivut. (kreikaksi)
Skaï TV Live. Kanavan internet-lähetys. (kreikaksi)
Summit

Wikisanakirjassa on tähän liittyvä sananselitys: .
Summit voi tarkoittaa ainakin seuraavia:
Summit, paikkakunta New Jerseyssä, Yhdysvalloissa
Summit Entertainment, yhdysvaltalainen elokuvayhtiö
Summit Series, jääkiekon ottelusarja Kanadan ja Neuvostoliiton välillä 1972
Summit1g, yhdysvaltalainen striimaaja
Summitin piirikuntia (Summit County):
Summitin piirikunta Coloradossa, Yhdysvalloissa
Summitin piirikunta Ohiossa, Yhdysvalloissa
Summitin piirikunta Utahissa, Yhdysvalloissa.
Summit, supertietokone
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Summit”, voi hakea sivunnimihaulla, laajalla sivunnimihaulla tai tekstihaulla.
Singaporen ilmavoimat

Singaporen ilmavoimat (engl. Republic of Singapore Air Force, RSAF) on Singaporen asevoimien ilmapuolustuksesta vastaava puolustushaara.
Historia

Singaporen ilmavoimat perustettiin 1. syyskuuta 1968 nimellä Singapore Air Defense Command (SADC). Ensimmäiseksi SADC alkoi kouluttaa lentäjiä Cessna 172 -lentokoneilla. 1960-luvun lopussa SADC sai Hawker Hunter -hävittäjiä, ja syyskuun lopussa vuonna 1969 se sai ensimmäisen helikopterinsa. 1970-luvun alkupuolella SADC sai ensimmäiset kuljetuskoneensa. 1. huhtikuuta 1975 Singaporen ilmavoimat sai nykyisen nimensä, ja 1970-luvun loppupuolella RSAF sai Northtrop F-5 -hävittäjiä. 1990-luvulla RSAF hankki F-16-koneita, ja 2000-luvulla RSAF on saanut F-15-hävittäjiä. Vuonna 2020 RSAF tilasi neljä F-35B -STOVL-hävittäjää. Myöhemmin määrää nostettiin kahdeksalla koneella. 12 hävittäjän toimitukset alkavat vuonna 2026.
Aiheesta muualla

Kuvia tai muita tiedostoja aiheesta Singaporen ilmavoimat Wikimedia Commonsissa
Viralliset sivut
Skeboån

| Skeboån |
| --- | --- |

Maanosa:  Eurooppa
Maat:  Ruotsi
Läänit:  Tukholma
Maakunnat:  Uppland 
Kunnat:  Norrtälje
Vesistöalue ja valuma-alueen tietoja
Päävesistöalue:  Skeboånin vesistö
Pinta-ala:  482,8 km²  
Järvisyys:  6 % 
Pääuoman pituus:  50 km 
Pääuoman osuudet:  Skeboån ←Harbroholmsån ←Framån ←Kolamoraån ←Vällsån ←Rörsjöån ←(järviketju)
Joen uoman kohteita
Alkulähde:  Närdingen 
 :  59.9669°N, 18.6165°E
Laskupaikka:  Hallstavik, Norrtälje 
 :  60.0540°N, 18.5910°E
Mittaustietoja
Lähdekorkeus:  noin 10 m  mpy. 
Laskukorkeus:  0 m
Korkeusero:  10 m
Pituus:  11 km  
Kaltevuus:  0,91 m/km
Keskiylivirtaama:  15,7 m³/s (MHQ) 
Keskivirtaama:  3,75 m³/s (MQ) 
Keskialivirtaama:  0,57 m³/s (MNQ) 
Muuta
Muualla:  Wikimedia Commons
Skeboån on Ruotsissa Tukholman läänissä virtaava 11 kilometriä pitkä joki, joka kuuluu Skeboånin vesistössä sen 50 kilometriä pitkään pääuomaan. Joen valuma-alueen pinta-ala on 483 neliökilometriä ja se laskee Itämeren pääaltaan Ahvenanmereen Hallstavikissä Norrtäljen kunnassa.
Virkistystoiminta

Joki on melontakelpoinen tietyillä osuuksilla.
Käännös suomeksi
Skeema (algebrallinen geometria)

Modernissa algebrallisessa geometriassa skeema on keskeinen työkalu. Määritelmä mukaan skeema on renkainen topologinen avaruus  (X,{\mathcal {O}}_{X}), jolla on avoin peite  \{U_{i}\}_{i} siten, että  \{U_{i}\}_{i} of affiini skeema kaikilla indekseillä i.
Kirjallisuutta

Kahanpää, Lauri & Smith, Karen E. & Kekäläinen, Pekka: Johdattelua algebralliseen geometriaan.  (595)  Helsinki:  Otatieto, 2000.  ISBN 951-672-291-1.
Stanley Graham

| Stanley Graham> Henkilötiedot |
| --- | --- |
Syntynyt: 12. marraskuuta 1900 Kokatahi, Uusi-Seelanti
Kuollut: 21. lokakuuta 1941 (40 vuotta) Hokitika, Uusi-Seelanti
Kansalaisuus:  Uusi-Seelanti
Ammatti:  maanviljelijä
Puoliso:  Dorothy McCoy
Lapset:  2
Muut tiedot
Lempinimet:  Stan
Eric Stanley George Graham (12. marraskuuta 1900 Kokatahi, Uusi-Seelanti – 21. lokakuuta 1941 Hokitika, Uusi-Seelanti) oli seitsemän ihmistä tappanut uusiseelantilainen joukkomurhaaja.
Elämäkerta

Stanley Graham syntyi maanviljelijäperheeseen Kokatahissa, Uuden-Seelannin West Coastilla. Hän kävi koulun Kokatahissa, jossa häntä kuvailtiin varautuneeksi, mutta kohtalaisen hyväkäytöksiseksi. Nuoruudessaan hän harrasti urheilua, kuten nyrkkeilyä ja ammuntaa. Graham oli 1920–1930-luvuilla jäsenenä paikallisessa ampumakerhossa.
Graham tapasi vaimonsa 1920-luvulla, ja he avioituivat Christchurchissa 22. joulukuuta 1930. Noin puoli vuotta avioitumisen jälkeen he muuttivat Koiterangin alueelle, West Coastille, josta Graham oli perinyt äitinsä maatilan. Perheelle syntyi jatkossa kaksi lasta.
1930-luvun lopulla perhe ajautui taloudellisiin vaikeuksiin, jonka seurauksena Grahamin psyykkinen tila järkkyi. Hän ja hänen vaimonsa epäilivät joidenkin naapureiden myrkyttävän heidän lehmiään, ja heidän käytöksensä naapureita kohtaan muuttui aggressiiviseksi.